Штодзённыя маршруты былі складзены так, каб абмінуць вёскі, што ўжо наведалі ўдзельнікі падобнага летніка залетась. У 2014 годзе экспедытары папрацавалі ў саміх Ляскавічах, а таксама з’ездзілі ў Навасёлкі, Камаровічы, Заброддзе, Галубіцу, Аголічы, Капцэвічы, Піліпоны, Міхедавічы, Вялікія і Малыя Сялюцічы, Славінск. Апошняя вёска ўвогуле апынулася нейкім зачараваным месцам: туды групы экспедытараў адпраўляліся штодня, іншым разам нават не вяртаючыся ў Ляскавічы на абед.